**Veveriţa hoţomană**

*CTN*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tot umblând după o nucă,

Veveriţa cea focoasă,

Scormonind ca o nălucă

A ajuns în pod, la casă.

Mirosise ea, vezi bine,

Țopăind printre uluce

Că acolo-n pod la mine

Ar fi rai, dacă s-ar duce!

Nu știu cum, dar mă văzuse

Că urcasem nuci în toamnă,

Iar acum în gând își puse

Lângă ele chiar să doarmă.

Eii, de-ar fi doar ce gândise,

N-ar fi nici-o supărare!

Dar cum intră o lovise

Mare poftă de mâncare!

Hoțomana-și făcu planul…

Avea tot ce își dorise:

Mâncărică pe tot anul

Și un loc călduț, de vise!

Ba-și chemă și ajutoare,

Că nu-i singură pe lume…

Și apoi grămada-i mare,

În doi, nucile-s mai bune!

Dar în timp ce o zbughise

Să-și cate tovărășie,

Planul ei măreț se duse,

Doar că ea, încă nu știe!

Mare i-a fost supărarea...

Când sosi, descoperise

Că i-a dispărut mâncarea

Și-a rămas cu-n sac de vise!